boresnegler
Store norske leksikon,Biologi,Dyreriket,Bløtdyr,Snegler,Apogastropoda,Caenogastropoda,Naticoidea
Boresnegler er snegler som tilhører familien Naticidae og hører med til overordenen Caenogastropoda. De omfatter små arter med glatt skall, stor åpning i sneglehuset og tydelig navle.
De lever fortrinnsvis av muslinger, men også andre snegler ved at de borer sirkelformete hull (1-2 millimeter) gjennom kalkskallene ved hjelp av sin skarpe raspetunge. Det er tvilsomt om de etser hullene ved hjelp av syrer, som man trodde tidligere. Til slutt stikker boresneglene snabelen gjennom hullet for å suge opp innmaten.Det finnes flere arter av boresnegler langs Norges kyster. Vanlig boresnegl, Natica pulchellus, blir 1,5 centimeter høy, mens stor boresnegl Natica catena, blir 3 centimeter.Arter i familien Muricidae borer også runde, skarpkantede huller. De kalles ofte boresnegler, men også for purpursnegler. Les mer i Store norske leksikon snegler